

Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853

E-mail: [titkarsag@ph.martfu.hu](mailto:titkarsag@szolnex.martfu.hu)

# Előterjesztés

A lakóépületek felújításához nyújtandó támogatásról szóló, 11/2013. (III. 29.) Önkormányzati rendelet alapján beérkezett pályázat elfogadására és a támogatás összegének megállapítására

Martfű Város Önkormányzata Képviselő-testületének

2018. november 29-i ülésére

Előkészítette: Pápai János  
Véleményező: Pénzügyi, Ügyrendi és Városfejlesztési Bizottság  
Döntéshozatal: egyszerű többség  
Tárgyalási mód: nyilvános ülés

Tisztelt Képviselő - Testület

A Martfű Város Önkormányzata 2018. október 01. és 2018. október 31. közötti időszakra újból pályázati felhívást tett közzé, a lakóépületek felújításához nyújtandó támogatásról szóló, 11/2013. (III. 29.) számú Önkormányzati rendelet 7. § (2) bekezdése alapján.

A felhívásban meghatározott időn belül pályázat érkezett, Kerekes László és Kerekesné Medra Szilvia (5435 Martfű, Krúdy Gyula utca 18.) részéről.

A benyújtott pályázat a rendelet által előírt feltételek szerinti előzetes vizsgálat alapján, a hiánypótlás teljesítését követően megfelel az előírásoknak. A pályázat kertes családi ház napelemes rendszerrel történő ellátására vonatkozik. Az épület 1 lakást tartalmaz.

A támogatás összege a rendelet 6. § alapján, a teljes bekerülési költség 50 %-a lehet, amely családi ház esetében legfeljebb 500. 000.-Ft.

A pályázat értékelését a Pénzügyi és Ügyrendi és Városfejlesztési Bizottság végzi, melynek eredményét a bizottság ismerteti a képviselő-testülettel.

A felújítási munkák költségei: 1. 985. 768.- Ft.

Igényelt támogatás: 500. 000.- Ft.

Az igényelt támogatás, az összköltség 25,2 %-a.

Kérem előterjesztésem megtárgyalását, s az alábbi határozati javaslat elfogadását.

Határozati javaslat:

Martfű Város Önkormányzata Képviselő-testületének

/2018. (…….) határozata

A lakóépületek felújításához nyújtandó támogatásról szóló, 11/2013. (III. 29.) Önkormányzati rendelet alapján beérkezett pályázat elfogadásáról és a támogatás összegének megállapításáról

Martfű Város Önkormányzatának Képviselő - Testülete megtárgyalta, Kerekes László és Kerekesné Medra Szilvia Martfű, Krúdy Gyula utca 18. szám alatti lakosok által benyújtott családi ház napelemes rendszerrel történő ellátására vonatkozó pályázatát, és az arról szóló előterjesztést. A képviselő-testület az előterjesztés és a megismert pályázati anyag alapján, a pályázók részére \_\_\_\_\_\_\_\_\_\_.- Ft kamatmentes támogatást biztosít. Egyúttal a Képviselő – Testület felhatalmazza a polgármestert, a támogatási szerződés aláírására.

Erről értesülnek:

1. JNSZ Megyei Kormányhivatal
2. Valamennyi képviselő helyben
3. Kerekes László és Kerekesné Medra Szilvia Martfű, Krúdy gyula utca 18.
4. Pénzügyi és Adóügyi Iroda helyben
5. Városfejlesztési és üzemeltetési iroda helyben
6. Irattár

Martfű, 2018. november 15.

Dr. Papp Antal

Polgármester

Látta: Szász Éva jegyző